CELEX: 62020TN0484
Language: sk
Date: 2020-08-03 00:00:00
Title: Vec T-484/20: Žaloba podaná 3. augusta 2020 – SATSE/Komisia

14.9.2020   
            
            
               SK
            
            
               Úradný vestník Európskej únie
            
            
               C 304/25
            
         
      Žaloba podaná 3. augusta 2020 – SATSE/Komisia
      (Vec T-484/20)
      (2020/C 304/29)
      Jazyk konania: španielčina
      
         Účastníci konania
      
      
         Žalobca: Sindicato de Enfermería (SATSE) (Madrid, Španielsko) (v zastúpení: M. Sesmero González, advokátka)
      
         Žalovaná: Európska komisia
      
         Návrh
      
      
                  —
               
               
                  Žalobca navrhuje, aby Všeobecný súd zrušil smernicu Komisie (EÚ) 2020/739 z 3. júna 2020, ktorou sa mení príloha III k smernici Európskeho parlamentu a Rady 2000/54/ES, pokiaľ ide o zaradenie vírusu SARS-CoV-2 do zoznamu biologických činiteľov, o ktorých sa vie, že spôsobujú infekciu u ľudí, a ktorou sa mení smernica Komisie (EÚ) 2019/1833 (Ú. v. EÚ L 175, 2020, s. 11 až 14)
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod založený na porušení článku 2 a 18 smernice 2000/54/ES a jej prílohy III.
                  
                              —
                           
                           
                              V tejto súvislosti žalobca uplatňuje neexistenciu účinnej liečby alebo profylaxie proti biologickému činiteľovi SARS-CoV-2, skutočnosť, že ide o vysoko nákazlivý vírus, ktorý mutuje a u ktorého je teda vysoké riziko šírenia sa v kolektíve, a skutočnosť, že koronavírus SARS-CoV-2 spôsobuje ochorenie a závažné príznaky, ktoré môžu vyvolávať vážne ľudské ochorenia, čo prestavuje vážne nebezpečenstvo pre pracovníkov.
                           
                        
            
                  2.
               
               
                  Druhý žalobný dôvod založený na porušení podstatných formálnych náležitostí z dôvodu nedostatočného odôvodnenia zaradenia biologického činiteľa SARS-CoV-2 do skupiny 3.
                  
                              —
                           
                           
                              V tejto súvislosti žalobca tvrdí, že aj keď Komisia uznáva, že neexistuje žiadna očkovacia látka a účinná liečba, a napriek ustanoveniam článku 2 smernice 2000/54/ES, SARS-CoV-2 je zaradený do rizikovej skupiny 3, a nie do rizikovej skupiny 4.